Geluk matrieks, ek salueer julle | Netwerk24
Deur Pieter Loubser, Klerksdorp 25 Februarie 2021 05:02
Wat 'n verskriklike jaar vir onderwys in hierdie land was 2020.
Die huidige uitslae is behaal ondanks regeringslui wat nie die vaagste begrip het van watter belang onderwys het nie, stakings deur onderwyspersoneel, leë skole (reeds gebou), denkbeeldige skole vir die toekoms (dit heet beloftes) en rassemaatstawwe om enkeles te noem.
Ek salueer elke getroue leerkrag vir hul verstommende moeite en inisiatiewe. Ek salueer elke matrikulant wat probeer het om te slaag onder uiterste omstandighede. Ek salueer al die wonderlike ouers, sommige in haglike omstandighede, wat hul kinders deur matriek gekry het.